Document ID: /roh_data/filtered/fineweb-2-filterrobots_roh.jsonl.gz/42708

Importantas innovaziuns a partir da la perioda d'impostas 2016
Declaraziun d'impostas
Persunas in dovair da pajer impostas survegnan i'l mais schner üna charta "Dumanda d'inoltraziun da la declaraziun d'impostas". I'l tel scriver vain rendü attent il seguaint: per implir our la declaraunza d'impostas as po telecharger la SoftTax bsögnaivla suot la homepage www.stv.gr.ch. La declaraziun d'impostas po eir gnir inoltreda cul code remarcho sülla dumanda d'inoltraziun. Üna quittaunza cun suottascripziun originela, scu eir tuot las confermas na scannedas aint e telechargedas, scu per exaimpel attests da peja, extrats da banca etc staun intaunt auncha gnir inoltros per posta a l'adressa suotmanzuneda.
Sch'üna persuna oblieda nun es in possess d'ün computer, po Ella puster la declaraunza d'impostas in fuorma da palperi, tal uffizi d'impostas respunsabel (Tel. 081 851 22 27 u per mail: <email-pii>).
NOUV: Declaraziuns d'impostas nu staun pü gnir inoltredas tals uffizis d'impostas, dimpersè direct tar la seguaint'adressa:
Steuerverwaltung des Kantons GR
Verarbeitungszentrum 1 / KO
Steinbruchstrasse 18
CH-7000 Chur
Las declaraziuns d'impostas vegnan lettas aint tal center da scan tar l'administraziun d'impostas chantunela e paun alura gnir elavuredas dals uffizis d'impostas da las vschinaunchas via monitur.